МЕЖДУНАРОДЕН СЕМИНАР

НОВИ МАТЕРИАЛИ И ТЕХНОЛОГИИ

Институтът по физика на твърдото тяло на Българската академия на науките (ИФТТ – БАН) през 2023 г. в периода 27-ми февруари - 2-ри март организира в зала „Калоян“ на хотел „Меридиан Болярски“ във Велико Търново Международен семинар на тема „Нови материали и технологии“.

Форумът с 45 участници от 6 държави е мултидисциплинарен и се провежда с цел обмен на опит и идеи между млади учени, утвърдени специалисти и партньори по проекта „Национален център по мехатроника и чисти технологии“.

Програмата на семинара включва доклади в няколко тематични направления със значение за развитието в България на индустрия с висока добавена стойност. Това са перспективни материали и технологии, лазерни технологии и обработка на материалите, сензорика.

Областният управител на област Велико Търново инж. Георги Гугучков ще бъде гост на научния форум, който ще бъде открит в 9:30 часа на 28.02.2023 г. от директора на ИФТТ и председател на Организационния комитет проф. Хассан Шамати.